We Rybniku ôtworzili kełzaczka przi Rudzie
Spod piyrszy śniyg, a we Rybniku ôtworzili kełzaczka na Rudzie. Mieli jōm ôtworzić już na Mikołaja, ale niy zdōnżyła zamarznyć, bo na dworze było za ciepło. Kełzaczka ta je we Rybniku przi ul. Glywickij 72. Pokełzać możecie dziynnie, ôd pyndziałku do piōntku ôd 8 rana do 9 wieczōr, a we sobota i niedziela ôd pōł dziesiōntej rano do dziewiōntej wieczōr. Przi tej kełzaczce pożyczać idzie szlyńcuchy, abo prziniyś swoji a nabrusić.
Za kełzani zapłacicie, za 1 godzina:
- bilet normalny – 5 zł
- bilet ze ulgōm – 3 zł
- dlo szkolorzi ( z rechtorym ôd 9 – 2 po połedniu) – 1 zł dlo 1 szkolorza.
- dlo familije – 10 zł (możecie prziś ze ujcym, ciotkōm, starzikym, starkōm, cołkōm familijōm, musicie yno mieć jedna adresa, abo jedne miano)
- bruszyni swojich szlyńcuchōw (+hauer) – 5zł
- nauka jazdy – 10zł
- za darmo – dziecko do 4 lot, a 1 rechtōr na 15 szkolorzi.
Fot. MOSiR Rybnik
szl_Latn szl_Latn slv_Latn szl_Latn szl_Latn szl_Latn szl_Latn szl_Latn pol_Latn szl_Latn hat_Latn